stanford-oval/wikipedia huggingface dataset:
รังไข่
แหล่งข้อมูลอื่น

จากสมาคมการแพทย์อเมริกัน เก็บถาวร 2016-10-25 ที่ เวย์แบ็กแมชชีน
Merck ห้องสมุดการแพทย์ออนไลน์ เรื่องระบบสืบพันธุ์ของเพศหญิง
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  Terminologia Anatomica
รัฐบัญญัติเสรีภาพพลเมือง ค.ศ. 1988

รัฐบัญญัติเสรีภาพพลเมือง ค.ศ. 1988 (อังกฤษ: Civil Liberties Act of 1988) (Pub.L. 100–383, ลักษณะ 1, 10 สิงหาคม 1988, 102 Stat. 904, 50a U.S.C. § 1989b et seq.) เป็นกฎหมายรัฐบาลกลางสหรัฐที่ให้การชดใช้ค่าเสียหายแก่ชาวอเมริกันเชื้อสายญี่ปุ่นที่ถูกรัฐบาลสหรัฐสั่งกักตัวระหว่างสงครามโลกครั้งที่สอง ผู้สนับสนุนรัฐบัญญัตินี้ได้แก่สมาชิกรัฐสภาพรรคเดโมแครตจากรัฐแคลิฟอร์เนีย นอร์แมน มิเนตา ซึ่งเมื่อเป็นเด็กเป็นผู้ถูกกักขัง และสมาชิกวุฒิสภาพรรครีพับลิกันจากพรรคไวโอมิง แอลัน เค. ซิมป์สัน ซึ่งพบกับมิเนตาเมื่อไปเยี่ยมค่ายกักขัง ผู้สนับสนุนร่วมคนที่สาม คือ สมาชิกวุฒิสภาจากรัฐแคลิฟอร์เนีย พีต วิลสัน สมาชิกพรรคเดโมแครตส่วนใหญ่สนับสนุน แต่พรรครีพับลิกันส่วนใหญ่ออกเสียงคัดค้าน ประธานาธิบดีโรนัลด์ เรแกนลงนามเป็นกฎหมาย
รัฐบัญญัตินี้มอบค่าชดเชยให้ผู้ถูกกักขังที่ยังมีชีวิตอยู่คนละ 20,000 ดอลลาร์สหรัฐ ซึ่งมีมูลค่าเทียบเท่า 37,000 ดอลลาร์สหรัฐในปี 2018 โดยเริ่มจ่ายเงินในปี 1990 กฎหมายนี้ระบุว่าการกระทำของรัฐบาลตั้งอยู่บน "ความเดียดฉันท์ทางเชื้อชาติ ความหวาดผวาสงคราม และความล้มเหลวของผู้นำการเมือง" ซึ่งไม่มีสาเหตุความมั่นคงที่ชอบ มีผู้ได้รับเช็กรวม 82,219 คน
เนื่องจากกฎหมายนี้จำกัดเฉพาะพลเมืองอเมริกัน และผู้อยู่อาศัยถาวรที่ชอบด้วยกฎหมาย ผู้มีเชื้อชาติญี่ปุ่นที่ถูกพามาจากบ้านในละตินอเมริกา (ส่วนใหญ่จากเปรู) จึงไม่ครอบคลุมอยู่ในการจ่ายการชดใช้ค่าเสียหาย ไม่ว่าพำนักอยู่ในสหรัฐนานเท่าใด ในปี 1996 คาร์แมน โมชิซูกิฟ้องคดีแบบกลุ่ม และชนะค่าสินไหมทดแทนประมาณ 5,000 ดอลลาร์สหรัฐต่อผู้มีสิทธิ์ 1 คน มีผู้ได้รับเงินจำนวนดังกล่าว 145 คนก่อนกองทุนหมด ในปี 1999 อัยการสูงสุดสหรัฐสนับสนุนทุนเพิ่มเติมเพื่อจ่ายค่าชดเชยแก่ผู้มีสิทธิ์ที่เหลือ
รักแร็ต

| รักแร็ต |
| --- | --- |

ประเภท:   สุขนาฏกรรม  ผจญภัย  เสี้ยวหนึ่งของชีวิต 
สร้างโดย:   Arlene Klasky  Gábor Csupó  Paul Germain 
เสียงของ:   E. G. Daily  Christine Cavanaugh  Nancy Cartwright  Cheryl Chase  Tara Strong  Kath Soucie  Dionne Quan  Cree Summer  Jack Riley  Melanie Chartoff  David Doyle  Joe Alaskey  Michael Bell  Tress MacNeille 
ผู้ประพันธ์ดนตรีแก่นเรื่อง: Mark Mothersbaugh
ผู้ประพันธ์เพลง:   Mark Mothersbaugh  Denis M. Hannigan  Bob Mothersbaugh  Rusty Andrews 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 9
จำนวนตอน: 172 (327 ส่วน)
การผลิต
ผู้อำนวยการผลิต:   Arlene Klasky  Gábor Csupó  Vanessa Coffey (ซีซัน 1–3)  Paul Germain (ซีซัน 1–3)  Mary Harrington (ซีซัน 1–5) 
ผู้อำนวยการสร้าง:   Rick Gitelson  Cella Nichols Duffy  Geraldine Clarke (ซีซัน 2–3)  David Blum  Kate Boutilier 
ผู้ลำดับภาพ:   Karl Garabedian  John Bryant  Jerry Klovisky 
ความยาวตอน: 23 นาที
บริษัทผู้ผลิต:   Klasky Csupo Productions  Nickelodeon Animation Studio 
ออกอากาศ
เครือข่าย: Nickelodeon
ออกอากาศ: 11 สิงหาคม ค.ศ. 1991 (1991-08-11) – 1 สิงหาคม ค.ศ. 2004 (2004-08-01)
การแสดงที่เกี่ยวข้อง
All Grown Up!
รักแร็ต (อังกฤษ: Rugrats) เป็นซีรีสแอนิเมชันทางโทรทัศน์สัญชาติอเมริกันที่ผลิตโดย Arlene Klasky, Gábor Csupó และ Paul Germain ให้แก่ Nickelodeon ซีรีส์นี้มุ่งเน้นกลุ่มเด็กวัยหัดเดิน โดยเฉพาะ Tommy, Chuckie, Angelica และฝาแฝด Phil และ Lil กับชีวิตวันต่อวันของกลุ่มเด็ก ๆ ทั้งหมด ซึ่งมักจะเกี่ยวข้องกับประสบการณ์ชีวิตที่กลายเป็นการผจญภัยที่ยิ่งใหญ่กว่าในจินตนาการของตัวละครหลัก
ตัวละคร > ตัวละครหลัก

Thomas "Tommy" Pickles
Charles "Chuckie" Finster, Jr.
Phillip "Phil" and Lillian "Lil" DeVille
Angelica Pickles
Susanna "Susie" Carmichael
Dylan "Dil" Pickles
Kimi Finster
Spike
ตอน

ในช่วง 6 ซีซันแรกของ รักแรต โดยหลักซีรีส์นี้แบ่งรายการเป็นสองตอน 11 นาที หลังออกฉายภาพยนตร์ที่สอง ในช่วงซีซันที่ 7 รักแรต จึงออกอากาศในรูปแบบสามตอนต่อซีรีส์ แม้ว่าภายหลังจะกลับมาใช้รูปแบบเดิมใน 2 ซีซันสุดท้าย
แหล่งข้อมูลอื่น

รักแร็ต ที่อินเทอร์เน็ตมูวีเดตาเบส
Rugrats daily comic strip at Creators Syndicate
รักแร็ต ในฐานข้อมูลการ์ตูน
Rugratsat Don Markstein's Toonopedia. เก็บถาวร 2024-05-28 ที่ archive.today from the original on February 9, 2017.
The Oral History Of ‘Nicktoons’, Part III: Exploring The Multigenerational Appeal Of ‘Rugrats’ Decider, June 16, 2016
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  อิสราเอล  สหรัฐ
รัฐบัญญัติปัญญาประดิษฐ์

| --- | --- |
ข้อกำหนดสหภาพยุโรป

ชื่อ: รัฐบัญญัติปัญญาประดิษฐ์
จัดทำโดย: รัฐสภายุโรปและคณะมนตรีแห่งสหภาพยุโรป
ประวัติ
คะแนนเสียงในรัฐสภายุโรป: 13 มีนาคม 2024
คะแนนเสียงในคณะมนตรียุโรป: 21 พฤษภาคม 2024
เนื้อความเบื้องต้น
เสนอโดยคณะกรรมาธิการ: 2021/206
รัฐบัญญัติปัญญาประดิษฐ์ (อังกฤษ: Artificial Intelligence Act) หรือ รัฐบัญญัติเอไอ (AI Act)  เป็นข้อบังคับของสหภาพยุโรปเกี่ยวกับปัญญาประดิษฐ์
รัฐบัญญัตินี้วางกรอบในการจัดระเบียบและกรอบทางกฎหมายร่วมกันสำหรับปัญญาประดิษฐ์ในสหภาพยุโรป รัฐบัญญัตินี้คณะกรรมาธิการยุโรปเสนอในวันที่ 21 เมษายน 2021 ผ่านรัฐสภายุโรปในวันที่ 13 เมษายน 2024 และได้รับอนุมัติเป็นเอกฉันท์จากคณะมนตรีแห่งสหภาพยุโรปในวันที่ 21 พฤษภาคม 2024 รัฐบัญญัตินี้จัดตั้งคณะกรรมการปัญญาประดิษฐ์แห่งยุโรป (European Artificial Intelligence Board) เพื่อส่งเสริมความร่วมมือระดับชาติและสร้างความมั่นใจว่าจะมีการปฏิบัติตามข้อบังคับ เช่นเดียวกับข้อบังคับการคุ้มครองข้อมูลทั่วไป รัฐบัญญัติเอไอนี้มีผลนอกอาณาเขตของสหภาพยุโรป ตราบที่มีผู้ใช้งานอยู่ภายในสหภาพยุโรป
รัฐบัญญัตินี้ครอบคลุมปัญญาประดิษฐ์ในสาขาต่าง ๆ ยกเว้นระบบปัญญาประดิษฐ์ที่ใช้เฉพาะการทหาร ความมั่นคงของชาติ การวิจัย และการใช้งานที่ไม่ใช่ในเชิงวิชาชีพ ในฐานะที่เป็นข้อบังคับสำหรับผลิตภัณฑ์ รัฐบัญญัตินี้มิได้ให้สิทธิต่าง ๆ แก่ปัจเจกบุคล แต่มีไว้จัดระเบียบผู้ให้บริการระบบปัญญาประดิษฐ์และหน่วยงานที่ใช้ปัญญาประดิษฐ์ในเชิงวิชาชีพ ร่างรัฐบัญญัติได้รับการตรวจแก้เพื่อให้รองรับความนิยมที่พุ่งสูงขึ้นของระบบปัญญาประดิษฐ์ช่วยสร้าง เช่น ChatGPT ซึ่งมีขีดความสามารถที่ไม่สอดรับกับกรอบการทำงานหลักของร่างเดิม นอกจากนี้ยังมีการวางแผนว่าจะมีข้อกำหนดสำหรับระบบเอไอเชิงสังเคราะห์ที่มีขีดจำกัดสูงที่มีผลกระทบเชิงระบบ
รัฐบัญญัติสิ่งมีชีวิตใกล้สูญพันธุ์

|  |
| --- | --- |
ชื่อในภาษาปาก: Endangered Species Conservation Act
ผู้ตรา: 93rd United States Congress
วันเริ่มใช้: 27 ธันวาคม ค.ศ.1973
การเรียก
กฎหมายมหาชน: 93–205
ประชุมกฎหมาย: 87 Stat. 884
การประมวล
ลักษณะที่แก้ไขเพิ่มเติม: 16 U.S.C.: Conservation
มาตราที่เพิ่มเข้าประมวลกฎหมาย: แม่แบบ:Usc-title-chap § 1531 et seq.
ประวัติทางนิติบัญญัติ
 แฮร์ริสสัน เอ. วิลเลียมส์ (D–NJ) เสนอ แม่แบบ:USBill ต่อ วุฒิสภา เมื่อ 12 มิถุนายน ค.ศ.1973  Senate Commerce Committee พิจารณา  วุฒิสภา เห็นชอบเมื่อ 24 กรกฎาคม ค.ศ.1973 (92–0)  สภา เห็นชอบเมื่อ 18 กันยายน ค.ศ.1973 (390-12, in lieu of แม่แบบ:USBill)  แปรญัตติ  บรรจุเข้าวาระของคณะกรรมาธิการร่วมเมื่อ 19 ธันวาคม ค.ศ.1973 โดย วุฒิสภา ตกลงรับเมื่อ 19 ธันวาคม ค.ศ.1973 (ยอมรับ) และ สภา ตกลงรับเมื่อ 20 ธันวาคม ค.ศ.1973 (355–4)  ประธานาธิบดี ริชาร์ด นิกสัน ลงลายมือชื่อตราเป็นกฎหมายเมื่อ 28 ธันวาคม ค.ศ.1973
การแก้ไขเพิ่มเติมที่เป็นสาระสำคัญ
แม่แบบ:USStatute แม่แบบ:USStatute แม่แบบ:USStatute
คดีที่เกี่ยวข้องของศาลสูงสุด
Lujan v. Defenders of Wildlife, 504 U.S. 555 (1992) Tennessee Valley Authority v. Hill, 437 U.S. 153 (1978)
นกกระเรียนกู่
รัฐบัญญัติสิ่งมีชีวิตใกล้สูญพันธุ์ (อังกฤษ: Endangered Species Act of 1973) (7 U.S.C. § 136 และ 16 U.S.C. § 1531 et seq., ESA) คือรัฐบัญญัติที่เกี่ยวกับกฎหมายสิ่งแวดล้อมของสหรัฐอเมริกาหลายฉบับที่ได้รับการอนุมัติโดยรัฐสภาแห่งสหรัฐอเมริกาในคริสต์ศตวรรษที่ 1970 วัตถุประสงค์ของกฎหมายฉบับนี้เพื่อการพิทักษ์สิ่งมีชีวิตใกล้สูญพันธุ์ให้พ้นจากการสูญพันธุ์โดยสิ้นเชิงซึ่งเป็น “ผลสะท้อนอันเกิดจากความเจริญเติบโตทางเศรษฐกิจ และการพัฒนาอันปราศจากความคำนึงอันพอเพียง และ การอนุรักษ์ของสถานที่อยู่อาศัยของสิ่งมีชีวิต”
สาระสำคัญของรัฐบัญญัติว่าด้วยการพิทักษ์สัตว์ที่เสี่ยงต่อการสูญพันธุ์:
รัฐนิวเซาท์เวลส์

32°0′S 147°0′E﻿ / ﻿32.000°S 147.000°E﻿ / -32.000; 147.000
| นิวเซาท์เวลส์ New South Wales |
| --- | --- |
รัฐ
   ธง ตรา
สมญา: First State, Premier State
คำขวัญ: "Orta Recens Quam Pura Nites" (Newly Risen, How Brightly You Shine)

ประเทศ:  ออสเตรเลีย
เมืองหลวง: ซิดนีย์
ผู้ว่าราชการ: Margaret Beazley
การปกครอง
 • ผู้ปกครองรัฐ: Gladys Berejiklian (Liberal)
 • สมาชิกสภาผู้แทนราษฎร: 50
 • สมาชิกวุฒิสภา: 12
พื้นที่
 • ทั้งหมด: 809,444 ตร.กม. (312,528 ตร.ไมล์)
 • พื้นดิน: 800,642 ตร.กม. (309,130 ตร.ไมล์)
 • พื้นน้ำ: 8,802 ตร.กม. (3,398 ตร.ไมล์)  1.09%
อันดับพื้นที่: 5th
ความสูงจุดสูงสุด (Mount Kosciuszko): 2,228 เมตร (7,310 ฟุต)
ประชากร (มีนาคม 2006)
 • ทั้งหมด: 6,817,100 คน
 • อันดับ: 1st
 • ความหนาแน่น: 8.45 คน/ตร.กม. (21.9 คน/ตร.ไมล์)
 • อันดับความหนาแน่น: 3rd
ผลิตภัณฑ์มวลรวม (2004-05)
 • ผลิตภัณฑ์: $305,437 ล้าน  (อันดับที่ 1st)
 • ต่อหัว: $45,153  (อันดับที่ 4th)
เขตเวลา: UTC+10 (+11 DST)  (½-hour variations)
รหัสไปรษณีย์: NSW
รหัส ISO 3166: AU-NS
เว็บไซต์: www.nsw.gov.au
นิวเซาท์เวลส์ (อังกฤษ: New South Wales) เป็นหนึ่งในหกรัฐของเครือรัฐออสเตรเลีย ตั้งอยู่ทางตะวันออกเฉียงใต้ของประเทศ นิวเซาท์เวลส์เป็นอาณานิคมบริเตนแห่งแรกในออสเตรเลีย แรกเริ่มกินดินแดนกว้างขวางกว่าปัจจุบัน ก่อนที่จะแยกไปเป็นรัฐอื่น ๆ ภายหลัง เมืองหลวงและเมืองที่ใหญ่ที่สุดของรัฐคือซิดนีย์
แหล่งข้อมูลอื่น

เว็บไซต์ทางการ (อังกฤษ)
รักแรกกระแทกจิ้น

| รักแรกกระแทกจิ้น |
| --- | --- |
ภาพโปสเตอร์ รักแรกกระแทกจิ้น
กำกับ: อนุชิต มวลพรม
เขียนบท: อนุชิต มวลพรม, ปานรัตน์ กฤษชาญชัย, จตุรชัย ศรีจันทร์วันเพ็ญ, ภากร จุ่งรุ่งเรือง
อำนวยการสร้าง: กรปณต เสมรส, อนุชิต มวลพรม, เอก สว่างสินธุ์
นักแสดงนำ: นิโคล เทริโอ   ปิยะวัฒน์ เข็มเพชร   พรวรา สิทธิประศาสน์   ทองภูมิ สิริพิพัฒน์   เอกชัย เอื้อสังคมเศรษฐ์   ณัชภัสร์ พิพัฒน์ไชยศิริ   ทองเอก ปิยะวาท   รัดเกล้า แจ่มอุลิตรัตน์    ค่อม ชวนชื่น
ผู้จัดจำหน่าย: ปิกนิก ฟีเจอร์
วันฉาย: 30 สิงหาคม พ.ศ. 2555
ประเทศ:  ประเทศไทย
ภาษา: ภาษาไทย
ข้อมูลจาก IMDb
ข้อมูลจากสยามโซน
รักแรกกระแทกจิ้น (อังกฤษ: Virgin Am I)  เป็นภาพยนตร์ไทยโดยปิกนิก ฟีเจอร์ เป็นภาพยนตร์แนวโรแมนติค คอมมาดี้-เดอร์ตี้โจ๊ก โดยมีโครงเรื่องเกี่ยวกับความรักหลากหลายรูปแบบ 3 เรื่องราว กำหนดฉายวันที่ 30 สิงหาคม พ.ศ. 2555 และมีการจัดฉายรอบสื่อมวลชนเมื่อวันที่ 27 สิงหาคม พ.ศ. 2555 ณ ลานอินฟินิซิตี้ พารากอน ซีนีเพล็กซ์
นักแสดง

ภาพยนตร์เรื่อง รักแรกกระแทกจิ้น มีเหล่าดารา นักแสดง นางแบบ ดังนี้
ทองเอก ปิยะวาท รับบท ตูมตาม
พริมพิศา วัชรคีรินทร์ รับบท ชมพู่
รัดเกล้า แจ่มอุลิตรัตน์ รับบท มด
ค่อม ชวนชื่น รับบท ต๋อง
สุทิวัส วงษ์สำราญ รับบท เดี่ยว
นิโคล เทริโอ รับบท ธิดา
ปิยะวัฒน์ เข็มเพชร รับบท อั๋น
ปภังค์กร อิงคนันท์ รับบท นิว
ณัชภัสร์ พิพัฒน์ไชยศิริ รับบท แพร
ไอรินลดา โรจศรีสุวรรณ รับบท นท
วัจน์กร ชัชวาลทิพากร รับบท ฟลุค
เสฎฐวุฒิ อนุสิทธิ์ รับบท แบงค์
พรวรา สิทธิประศาสน์  รับบท แป้ด
ทองภูมิ สิริพิพัฒน์ รับบท โอม
เอกชัย เอื้อสังคมเศรษฐ์ รับบท สุเกมส์
คณิน สแตนลีย์ รับบท อันหยอง
จิตธนา ฟุ้งทศธรรม รับบท ป๊อบ
เพลงประกอบภาพยนตร์

เรารักกันอยู่ไหม (OST. VIRGIN AM I) ขับร้องโดย เอ็ม อรรถพล
แหล่งข้อมูลอื่น

รักแรกกระแทกจิ้น ที่สยามโซน
รัฐนาคาแลนด์

| รัฐนาคาแลนด์ |
| --- | --- |
รัฐ
ตามเข็มจากด้านล่าง: เส้นทางไปยัง Kohima, ทางหลวงในรัฐนาคาแลนด์, เทศกาลฮอร์นบิลล์, ยอดเขา Kapamodzü, อำเภอเผก
คำขวัญ: สามัคคี (Unity)
ที่ตั้งของ รัฐนาคาแลนด์  (แดง)ในประเทศอินเดีย  (เทาเข้ม)
พิกัด (Kohima): 25°40′N 94°07′E﻿ / ﻿25.67°N 94.12°E﻿ / 25.67; 94.12
ประเทศ:  อินเดีย
ตั้งรัฐ: 1 ธันวาคม 1963
เมืองหลวง: โกหิมา
เมืองใหญ่สุด: ดิมาปุระ
อำเภอ: 12
การปกครอง
 • ราชยปาล: R.N. Ravi
 • มุขนายก และรองมุขนายก: Neiphiu Rio (NDPP) and Yanthungo Patton (BJP)
 • นิติบัญญัติรัฐ: สภาเดี่ยว (60 ที่นั่ง)
 • โลกสภา: ราชยสภา 1   โลกสภา 1
 • ศาลสูง: ศาลสูงคุวหตี - โกหิมาเบนช์
พื้นที่
 • ทั้งหมด: 16,579 ตร.กม. (6,401 ตร.ไมล์)
อันดับพื้นที่: ที่ 26
ความสูงจุดสูงสุด (เขาสารมตี): 3,826 เมตร (12,552 ฟุต)
ประชากร (2011)
 • ทั้งหมด: 1,980,602 คน
 • อันดับ: ที่ 25
 • ความหนาแน่น: 119 คน/ตร.กม. (310 คน/ตร.ไมล์)
เขตเวลา: UTC+05:30 (IST)
PIN: 797001 - 798627
รหัส ISO 3166: IN-NL
เอชดีไอ:  0.676 (ปานกลาง)
อันดับ HDI: ที่ 20 (2017)
การรู้หนังสือ: 80.11% (ที่ 15)
ภาษาราชการ: ภาษาอังกฤษ
เว็บไซต์: nagaland.gov.in/
^† It was carved out from the state of Assam by the State of Nagaland Act, 1962
สัญลักษณ์
สัตว์: Mithun
สัตว์ปีก: Blyth's tragopan (Tragopan blythii)
ดอกไม้: กุหลาบพันปี
ต้นไม้: Alder
 
นาคาแลนด์ (อังกฤษ: Nagaland) คือหนึ่งในรัฐพี่น้องเจ็ดรัฐ ทางทิศตะวันออกเฉียงเหนือของประเทศอินเดีย มีเขตติดต่อกับรัฐอัสสัมทางทิศตะวันตก รัฐอรุณาจัลประเทศและส่วนหนึ่งของรัฐอัสสัมทางทิศเหนือ ประเทศพม่าทางทิศตะวันออก และรัฐมณีปุระทางทิศใต้
ที่มาของชื่อ

นากา เป็นภาษาพม่า แปลว่า "คนที่เจาะรูหู" เนื่องจากในอดีตชาวนากานิยมเจาะรูหู สวมต่างหูกันทุกคน แต่อย่างไรก็ตามยังมีคนให้นิยามไว้ต่าง ๆ กันไป บ้างก็ว่ามาจากภาษาสันสกฤต นาค บ้างก็ว่ามาจากภาษาฮินดี nanga ("เปลือย") ฯลฯ แต่ชาวนากาส่วนมากเชื่อว่าคำนี้เป็นคำที่ชาวพม่าใช้เรียกชนผิวเหลืองกลุ่มหนึ่งที่นิยมสวมต่างหูและอพยพหนีความแห้งแล้งหนาวเย็นจากภาคตะวันตกเฉียงเหนือของจีนลงมาอาศัยอยู่ทางตอนเหนือของพม่าตามลุ่มน้ำอิรวดี และต่อมาได้อพยพมาอยู่แถบเทือกเขาบริเวณชายแดนอินเดีย-พม่าจนถึงปัจจุบัน
ส่วนชื่อของรัฐนี้ในภาษาไทย ราชบัณฑิตยสถานให้สะกดว่า นาคาแลนด์
รัชกาล

ระยะเวลาที่กษัตริย์ครองราชย์
รัชกาล (อังกฤษ: reign) เป็นระยะเวลาการครองราชย์ของบุคคลหรือราชวงศ์ในตำแหน่งพระมหากษัตริย์ของชาติ (เช่นซาอุดีอาระเบีย, เบลเยียม, อันดอร์รา) ประชาชน (เช่นชาวแฟรงก์, ชาวซูลู) หรือจิตวิญญาณ (เช่นคาทอลิก, พุทธแบบทิเบต, อิสมาอีลียะฮ์แบบนิซารี) ในระบบกษัตริย์แบบสืบตระกูลส่วนใหญ่และราชาธิปไตยโดยเลือกตั้งบางส่วน (เช่นจักรวรรดิโรมันอันศักดิ์สิทธิ์) พระมหากษัตริย์สามารถครองราชย์ได้โดยไม่มีระยะเวลาจำกัดหรือจำกัดรัชสมัย ดังนั้น รัชกาลหนึ่งมักสิ้นสุดลงเมื่อพระมหากษัตริย์สวรรคต เว้นแต่ตำแหน่งนี้จะถูกยุบหรือพระมหากษัตริย์สละราชสมบัติหรือถูกถอดถอน
ในราชาธิปไตยโดยเลือกตั้ง พระมหากษัตริย์ที่ครองราชย์จะมีระยะเวลาในตำแหน่งจำกัด (เช่นมาเลเซีย)
ระยะเวลาครองราชย์ในภาษาอังกฤษมักเขียนด้วยอักษรย่อ "r." (จากภาษาลาติน rexit) หลังพระนามผู้ครองราชย์ ดังตัวอย่าง:
สิ้นสุดรัชกาล

รัชกาลจะสิ้นสุดลงด้วย 3 วิธี:
สวรรคต
สละราชสมบัติ
ตำแหน่งกษัตริย์ถูกยุบ
ดูเพิ่ม

ช่วงว่างระหว่างรัชกาล
เรกซ์ (ตำแหน่ง)
รัฐบรรณาการ

ต้นไม้เงินต้นไม้ทอง ซึ่งเป็นบรรณาการรูปแบบหนึ่งที่รัฐในคาบสมุทรมลายูถวายแด่กษัตริย์แห่งอยุธยา
รัฐบรรณาการ (อังกฤษ: tributary state) คือ รัฐก่อนสมัยใหม่ที่มีความสัมพันธ์ในเชิงอ่อนน้อมต่อรัฐที่มีอำนาจมากกว่าผ่านการส่งสัญลักษณ์ในการยอมรับอำนาจ หรือเครื่องราชบรรณาการเป็นประจำต่อรัฐผู้เหนือกว่า (หรือ suzerain) สัญลักษณ์ในการยอมรับอำนาจมักอยู่ในรูปแบบการส่งมอบสิ่งมีค่า เช่น ทองคำ, ผลผลิต หรือทาส ดังนั้นอาจมองได้ว่าการถวายเครื่องราชบรรณาการนั้นไม่ต่างจากการจ่ายค่าคุ้มครอง แต่บางกรณีก็อาจเป็นเพียงการกระทำเชิงสัญลักษณ์เช่นกัน กล่าวคือ มีเพียงสัญลักษณ์ในการยอมรับอำนาจเท่านั้นที่ถูกส่งมอบ เช่น ต้นไม้เงินต้นไม้ทอง ซึ่งเหล่าผู้ปกครองคาบสมุทรมลายูใช้ถวายแด่กษัตริย์แห่งสยาม หรือเครื่องราชบรรณาการแห่งเหยี่ยวมอลตา ซึ่งแกรนด์มาสเตอร์แห่งคณะอัศวินบริบาลส่งต่ออุปราชแห่งซิซิลีเป็นประจำทุกปีเพื่อแลกกับการปกครองมอลตา ผู้ปกครองรัฐบรรณาการอาจจำเป็นต้องไปเยือนถึงราชสำนักของฝ่ายผู้ครอบงำเพื่อแสดงการสวามิภักดิ์ให้เป็นที่ประจักษ์ด้วย
ผู้สืบทอดของฝ่ายผู้ครอบงำในระบบรัฐบรรณาการมักอ้างว่า ความสัมพันธ์เชิงบรรณาการควรได้รับการตีความว่าเป็นการยอมรับอำนาจอธิปไตยของฝ่ายผู้ครอบงำตามนิยามสมัยใหม่ ในขณะที่ฝ่ายรัฐบรรณาการในอดีตจะปฏิเสธว่า ไม่มีการถ่ายโอนอำนาจอธิปไตยใดๆ เกิดขึ้น
ระบบบรรณาการอย่างเป็นทางการถูกสร้างขึ้นในเอเชียตะวันออก โดยมีรัฐและดินแดนต่างๆ ในเอเชียตะวันออก เอเชียกลาง และเอเชียตะวันออกเฉียงใต้ได้เข้ามาเป็นรัฐบรรณาการของราชวงศ์จีนในยุคต่างๆ จักรพรรดิจีนในประวัติศาสตร์มองว่าตนเป็นจักรพรรดิของเขตอารยะของโลกทั้งหมด จักรพรรดิไม่สามารถมีความสัมพันธ์ทางการทูตอย่างเท่าเทียมกับผู้มีอำนาจอื่นใดได้ ดังนั้นจีนจึงตีความความสัมพันธ์ทางการทูตทั้งหมดในภูมิภาคว่าเป็นการถวายบรรณาการ การดูถูกเหยียดหยามอุดมการณ์ของรัฐของลัทธิขงจื๊อในเรื่องการค้า และความเชื่อที่ว่าอารยธรรมจีนไม่ต้องการผลิตภัณฑ์หรือเทคโนโลยีจากภายนอก ทำให้การค้าใดที่ได้รับอนุญาตก็ถูกตีความว่าเป็นเครื่องบรรณาการไปด้วย คณะทูตและผู้แทนทางการค้าจากภูมิภาคที่ไม่ใช่จีนได้รับการตีความในบันทึกของจีนว่าเป็นการถวายบรรณาการโดยไม่คำนึงถึงเจตนาของดินแดนเหล่านั้น ภายใต้แนวคิดนี้ สินค้าที่จีนได้รับถือว่าเป็นเครื่องราชบรรณาการ ในขณะที่สินค้าที่ผู้มาเยือนได้รับนั้นถูกตีความว่าเป็นของขวัญที่จักรพรรดิมีพระกรุณาพระราชทานให้กับรัฐบรรณาการอันห่างไกลของพระองค์
ในอัลอันดะลุส ราชวงศ์นาสริดเชื้อสายมัวร์แห่งสุดท้ายที่เหลืออยู่ในอาณาจักรกรานาดาได้ถวายบรรณาการให้แก่อาณาจักรคาสตีล (ปัจจุบันคือ ประเทศสเปน) รัฐบรรณาการซึ่งมักอยู่ในบริเวณโดยรอบของจักรวรรดิออตโตมันตกอยู่ภายใต้การปกครองของออตโตมันในหลากหลายรูปแบบ บางรัฐได้รับอนุญาตให้เลือกผู้นำของตนเอง ในขณะที่บางรัฐถวายบรรณาการเพื่อดินแดนของตน ในระบบอาณานิคมตะวันตก รัฐที่ไม่ใช่ตะวันตกในบางครั้งจะถูกรวมเข้ากับจักรวรรดิในยุโรปในฐานะรัฐในอารักขา
บรรดาบารังไกในฟิลิปปินส์ตกเป็นเมืองขึ้นของจักรวรรดิสเปนตั้งแต่ปลายศตวรรษที่ 16 จนกระทั่งหมู่เกาะนี้ตกอยู่ภายใต้การปกครองของสหรัฐอเมริกาในปี พ.ศ. 2441 สิทธิในการปกครองของเหล่าดาตูได้รับการยอมรับโดยพระเจ้าเฟลิเปที่ 2 แห่งสเปน เมื่อวันที่ 11 มิถุนายน ค.ศ. 1594 ภายใต้เงื่อนไขที่ต้องถวายบรรณาการแก่ราชวงศ์สเปน
ดูเพิ่ม

ต้นไม้เงินต้นไม้ทอง
รัฐผู้รับอุปถัมภ์
จักรพรรดิในบ้าน กษัตริย์นอกบ้าน
มณฑล (แบบจำลองทางรัฐศาสตร์)
รัฐหุ่นเชิด
รัฐบริวาร
เขตอิทธิพล
Suzerainty
เครื่องราชบรรณาการ
เมืองขึ้น
รัฐบัญญัติโรคระบาด ค.ศ. 1897

| รัฐบัญญัติโรคระบาด ค> ศ. 1897 Epidemic Diseases Act, 1897 |
| --- | --- |

ราชสภานิติบัญญัติ (ปัจจุบันอำนาจตามรัฐบัญญัตินี้เป็นของรัฐสภาอินเดีย)
 ชื่อยาว  รัฐบัญญัติเพื่อจัดให้มีการป้องกันที่ดีกว่าสำหรับการแพร่กระจายของโรคติดต่ออันตราย (An Act to provide for the better prevention of the spread of Dangerous Epidemic Diseases)   
การอ้างถึง: รัฐบัญญัติ ฉบับที่ 3 ค.ศ. 1897 (Act No. 3 of 1897)
เขตที่ครอบคลุม:  อินเดีย
ผู้ตรา: ราชสภานิติบัญญัติ (ปัจจุบันอำนาจตามรัฐบัญญัตินี้เป็นของรัฐสภาอินเดีย)
การแก้ไขเพิ่มเติม
กฤษฎีกาโรคติดต่อ (แก้ไขเพิ่มเติม)  ค.ศ. 2020 (Epidemic Diseases (Amendment) Ordinance, 2020)  รัฐบัญญัตินี้ได้รับการแก้ไขเพิ่มเติมเกี่ยวกับการนำไปใช้บังคับในภูมิภาคและรัฐหลายแห่ง เช่น โดยรัฐบัญญัติโรคติดต่อ (แก้ไขเพิ่มเติมสำหรับปัญจาบ) ค.ศ. 1944 (Epidemic Diseases (Punjab Amendment) Act, 1944) และขยายไปสู่ดินแดนดาดราและนครหเวลีด้วยกฎ ฉบับที่ 6 ค.ศ. 1963 ส่วนที่ 2 กับบัญชีแนบท้าย (Reg. 6 of 1963, s. 2 and Sch.) เป็นต้น
คำสำคัญ
การระบาด (epidemic), โรค (disease)
สถานะ: ยังมีผลอยู่
รัฐบัญญัติโรคระบาด ค.ศ. 1897 (อังกฤษ: Epidemic Diseases Act, 1897) เป็นกฎหมายที่เดิมตราขึ้นเพื่อจัดการกับการระบาดของกาฬโรคชนิดหนองฝีในมุมไบ (ขณะนั้นคือบอมเบย์) ในอินเดียภายใต้การปกครองของอังกฤษ กฎหมายนี้มุ่งหมายไว้ใช้จำกัดการแพร่ระบาดของโรค โดยให้อำนาจพิเศษที่จำเป็นต่อการดำเนินมาตรการทั้งหลายเพื่อควบคุมการแพร่ระบาดของโรค
รัฐบัญญัตินี้ได้ใช้ควบคุมโรคในประเทศอินเดียอยู่เสมอ เช่น กรณีไข้หวัดเม็กซิโก, อหิวาตกโรค, มาลาเรีย และไข้เด็งกี ในปี พ.ศ. 2561 รัฐบัญญัตินี้ได้นำออกใช้เมื่ออหิวาตกโรคเริ่มระบาดในท้องที่รัฐคุชราต ต่อมาในปี พ.ศ. 2558 ได้ใช้จัดการไข้เด็งกีและมาลาเรียในจัณฑีครห์ และในปี พ.ศ. 2552 ได้ใช้กับไข้หวัดเม็กซิโกในปูเน นอกจากนี้ มีการบังคับใช้พระราชบัญญัตินี้ทั่วอินเดียตั้งแต่เดือนมีนาคม พ.ศ. 2563 เพื่อจำกัดการแพร่ระบาดของโรคโควิด-19 ที่ระบาดทั่วประเทศ
รัฐบาลท้องถิ่น

รัฐบาลท้องถิ่น (อังกฤษ: State government) เรียกอีกอย่างหนึ่งว่า รัฐบาลรัฐ จะทำหน้าที่เกี่ยวกับผลประโยชน์ของท้องถิ่นเป็นหลัก เพื่อความสะดวกรวดเร็วในการบริหาร เช่นกิจกรรมสาธารณะต่างๆ อีกทั้งยังมีอำนาจในการตรากฎหมายเอกชนต่างๆ ไม่ว่าจะเป็นกฎหมายอาญา หรือ กฎหมายแพ่ง เช่นการเกิด การตาย การเสียภาษี และคดีอาญาต่างๆโดยไม่ขึ้นกับรัฐบาลกลาง
รัฐบาลปฏิวัติของประชาชน

รัฐบาลปฏิวัติของประชาชน (อังกฤษ: People's Revolutionary Government: PRG) เป็นรัฐบาลที่ประกาศก่อตั้งขึ้นในประเทศกรีเนดาเมื่อวันที่ 13 มีนาคม ค.ศ. 1979 หลังขบวนการนิวจูเอิลที่สนับสนุนลัทธิมากซ์–เลนินได้ก่อการปฏิวัติล้มรัฐบาล ทำให้ประเทศกรีเนดากลายเป็นรัฐสังคมนิยมเพียงรัฐเดียวในเครือจักรภพ และเป็นรัฐสังคมนิยมรัฐเดียวที่มีพระมหากษัตริย์เป็นประมุข การปฏิวัติดังกล่าวเป็นที่เรียกขานในประเทศกรีเนดาว่า การปฏิวัติ 13 มีนาคม 1979 รัฐบาลปฏิวัติให้งดใช้รัฐธรรมนูญ และปกครองด้วยคำสั่งต่อมากระทั่งความขัดแย้งจากกลุ่มต่าง ๆ ปะทุขึ้นจนถึงขีดสุดเมื่อสหรัฐบุกครองกรีเนดาในวันที่ 25 ตุลาคม ค.ศ. 1983
ระบบเลขฮินดู–อาหรับ

แป้นโทรศัพท์ของอาหรับปัจจุบันมีตัวเลขอาหรับสองแบบ: ตัวเลขอาหรับตะวันตกอยู่ด้านซ้าย ตัวเลขอาหรับตะวันออกอยู่ด้านขวา
ระบบเลขฮินดู–อาหรับ (อังกฤษ: Hindu–Arabic numeral system) หรือ ระบบเลขอินเดีย–อาหรับ (อังกฤษ: Indo-Arabic numeral system) เป็นระบบเลขฐานสิบแบบสัญกรณ์ตำแหน่งที่ใช้แพร่หลายที่สุดในโลก บางครั้งระบบเลขฮินดู–อาหรับเรียกว่า ระบบเลขฮินดู (Hindu numeral system) หรือระบบเลขอาหรับ (Arabic numeral system)
ระบบเลขนี้คิดค้นโดยนักคณิตศาสตร์ชาวอินเดียระหว่างคริสต์ศตวรรษที่ 1–4 ต่อมานักคณิตศาสตร์ชาวอาหรับนำไปใช้ในคริสต์ศตวรรษที่ 9 ระบบเลขฮินดู–อาหรับรู้จักแพร่หลายจากผลงานของมุฮัมมัด อิบน์ มูซา อัลเคาะวาริซมี นักคณิตศาสตร์ชาวเปอร์เซีย (ว่าด้วยการคำนวณด้วยเลขฮินดู ประมาณ ค.ศ. 825) และอัลคินดี นักคณิตศาสตร์ชาวอาหรับ (ว่าด้วยการใช้เลขฮินดู ประมาณ ค.ศ. 830) ก่อนจะเข้าสู่ยุโรปสมัยกลางช่วงสมัยกลางยุครุ่งโรจน์
ระบบเลขฮินดู–อาหรับใช้รูปอักขระ 10 ตัว (เดิมมี 9 ตัว) ตัวเลขเหล่านี้พัฒนามาจากตัวเลขพราหมีซึ่งแยกย่อยเป็นตัวเลขหลายแบบในช่วงสมัยกลาง โดยสามารถแบ่งได้เป็น 3 กลุ่มใหญ่ ได้แก่ ตัวเลขอาหรับตะวันตกใช้ในยุโรปและอัลมัฆริบ, ตัวเลขอาหรับตะวันออกใช้ในตะวันออกกลาง และตัวเลขอินเดียที่ใช้คู่กับชุดตัวอักษรต่าง ๆ ในอนุทวีปอินเดีย
ต้นกำเนิด

ระบบเลขฮินดู–อาหรับหรือระบบเลขอินเดีย–อาหรับคิดค้นโดยนักคณิตศาสตร์ในอินเดีย นักคณิตศาสตร์ชาวเปอร์เซียและอาหรับเรียกระบบเลขนี้ว่า "เลขฮินดู" ต่อมาในยุโรปเรียกว่า "เลขอาหรับ" เนื่องจากระบบเลขนี้เข้าสู่ยุโรปผ่านทางพ่อค้าชาวอาหรับ
สัญกรณ์ตำแหน่ง

ระบบเลขฮินดู–อาหรับถูกออกแบบเพื่อแสดงค่าประจำของตัวเลขแต่ละตัวและค่าหลักในตำแหน่งที่ตัวเลขนั้นปรากฏ ต่อมามีการใช้สัญลักษณ์แบ่งเลขฐานสิบ (เดิมทำเป็นสัญลักษณ์เหนือตัวเลข แต่ปัจจุบันใช้เครื่องหมายมหัพภาค (.) หรือจุลภาค (,)) นอกจากนี้ยังมีสัญลักษณ์สำหรับทศนิยมซ้ำ ซึ่งสมัยใหม่นิยมขีดแนวนอนเหนือกลุ่มตัวเลขที่ซ้ำกัน ดังนั้นในระบบเลขนี้จึงใช้สัญลักษณ์เพียง 13 ตัว (ตัวเลข 10 ตัว, สัญลักษณ์แบ่งเลขฐานสิบ, ขีดแนวนอนและเครื่องหมายลบสำหรับจำนวนลบ)
แม้ว่าระบบเลขฮินดู–อาหรับจะใช้ร่วมกับอักษรไร้สระ ซึ่งทั่วไปเขียนจากขวาไปซ้าย แต่ตัวเลขที่มีค่ามากที่สุดจะอยู่ที่ด้านซ้าย ดังนั้นจึงเป็นการอ่านจากซ้ายไปขวา แต่กระนั้นไม่จำเป็นต้องอ่านตัวเลขจากค่ามากไปค่าน้อยเสมอไป การเขียนลักษณะนี้พบได้ในเอกสารที่ใช้ระบบการเขียนจากซ้าย–ขวาผสมกับขวา–ซ้าย
สัญลักษณ์

ระบบเลขฮินดู–อาหรับมีชุดสัญลักษณ์เพื่อใช้แสดงเป็นตัวเลขหลายแบบ สัญลักษณ์นี้ส่วนใหญ่พัฒนามาจากตัวเลขพราหมีที่ใช้ในอนุทวีปอินเดียช่วงศตวรรษที่ 3 ก่อนคริสตกาล ก่อนจะแยกย่อยเป็นสัญลักษณ์ที่หลากหลายในสมัยกลาง ชุดสัญลักษณ์นี้สามารถแบ่งได้เป็น 3 กลุ่มใหญ่ ได้แก่
ตัวเลขอาหรับหรือตัวเลขอาหรับตะวันตก ใช้กับอักษรละติน อักษรซีริลลิกและชุดตัวอักษรกรีก
ตัวเลขอาหรับตะวันออกหรือตัวเลขอาหรับ–อินเดีย ใช้กับชุดตัวอักษรอาหรับ
ตัวเลขอินเดีย ใช้กับตระกูลอักษรพราหมี